கேள்வி: மாலிக்பேட்டை - வரலாறு பற்றி விளக்கவும்.
பதில்: கோல்கொண்டா கோட்டை மன்னர் அப்துல்லா குதுப் ஷா வேலைக்காரரான மாலிக் யாகூப் பெயரால் இப்பகுதிக்கு இந்தப் பெயர் வந்தது. ஐதராபாத்து நிசாம் ஆறாம் ஆசாப் ஜா தனது புராணி அவேலி அருகில் இருக்க வேண்டும் என்று விரும்பியதால் மௌலா அலி பகுதியில் செயல்பட்டுவந்த ஐதராபாத்து குதிரைப் பந்தய மைதனம் 1886 ஆம் ஆண்டில் இங்கு மாற்றப்பட்டது. பின்னர், அவர் பந்தய மைதானத்தில் மக்பூப் மாளிகை கட்டினார். மாலிக்பேட்டை ஐதராபாத்தின் பாரம்பரிய பகுதியாகும். இதன் வடக்கே ஆம்பர்பேட்டைமற்றும் மூசரம்பாக், கிழக்கில் தில்சுக்நகர், மேற்கில் சதர்காட் மற்றும் தெற்கில் சைதாபாத் ஆகியவை எல்லைகளாக உள்ளன. பிரபலமான ஐதராபாத்து குதிரைப்பந்தய மைதானம் , மற்றும் வரலாற்று சிறப்புமிக்க மக்பூப் மாளிகை சந்தை அல்லது மக்பூப் கஞ்ச் சந்தை ஆகியவை இங்குள்ள முக்கிய அடையாளங்களாகும். அஸ்மான் கர் அரண்மனை மற்றும் மான்சியர் ரேமண்ட் கல்லறை ஆகியவை இங்கு அமைந்துள்ள மற்ற வரலாற்று இடங்களாகும். வரலாற்று இடங்களைத் தவிர, மாலிக்பேட்டையில் அருகிலுள்ள மெட்ரோ இணைப்புடன் கூடிய கேலரியா வணிக வளாகம் ஒன்று உள்ளது. பல்வேறு பனைக்குடும்பம் மரங்கள் மட்டுமே உள்ள பல்மெட்டம் என்ற ஒரு சிறப்பு தாவரவியல் பூங்காவும் இங்கு அமைந்துள்ளது. இது பெருநகர ஐதராபாத்து மாநகராட்சியால் 2002 இல் நிறுவப்பட்டது. படிமம்:TV_tower.JPG|alt=TV tower at Malakpet|மாலிக்பேட்டையில் அமைந்துள்ள தொலைக்காட்சிக் கோபுரம் படிமம்:Aerial_view_of_Hyderabad_Race_Club.jpg|alt=Aerial View of the Hyderabad Race Club|ஐதராபாத்து குதிரைப்பந்தய மைதானத்தின் வான்வழி காட்சி